Renault Frankfurt avtosalonida yangi Escape prototipini namoyish etdi

Renault kompaniyasi Frankfurt avtosalonida keyingi avlod Espace “miniven”i xabarchisi bo‘lgan Initiale Paris “konsept-kar”i (bo‘lajak avtomobil prototipi) taqdimotini o‘tkazdi. Bu haqda “Motor” nashri xabar bermoqda.

Yangi mahsulot to‘rtta alohida o‘tirg‘ichdan iborat, biroq sotuvga chiqariladigan variantning yetti o‘rindiqli bo‘lishi ko‘zda tutilgan. Prototip poli yog‘ochdan ishlanib, alyumin detallar o‘rnatilgan. Mashina tomi Parij xaritasi bilan bezatilgan.

“Konsept-kar” svetodiodli yorug‘lik texnikasi, 22 dyuymli g‘ildirak disklari, shuningdek 32 dinamikli, 2 sabvuferli va 12 kanaldan iborat ovoz kuchaytirgichli Bose audiotizimi bilan ta’minlangan.

Avvalroq Renault Initiale Paris nomi ostida yangi lyuks avtomobili ishlab chiqarishni ko‘zlagan edi. Biroq endi kompaniya alohida lyuks marka chiqarish o‘rniga bor modellarni takomillashtirishga qaror qildi.